Mutevelija
Mutevelija (turski: mütevelli, arapski: mutäwällı) jeste volontersko zanimanje u muslimanskom svijetu. U prošlosti se termin koristio za označavanje upravitelja nekretnina i pokretnina u vlasništvu vakufa, dok u savremenom svijetu mutevelija vrši funkciju predsjednika džematskog odbora džamije i zadužen je za njeno održavanje. Radom vakufa je upravljao mutevelija, a najčešće je taj položaj pripadao samom dobrotvoru. To nije uvijek bilo važeće pravilo. Mutevelija je za svoj rad obično bio plaćen.